Alkuperänimityksen ja maantieteellisten merkintöjen suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen



Virallinen lehti nro C 206 , 02/09/2003 s. 0005 - 0007



Alkuperänimityksen ja maantieteellisten merkintöjen suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen (2003/C 206/03) Tämä julkaiseminen sisältää oikeuden vastustaa rekisteröintiä mainitun asetuksen 7 ja 12 d artiklassa tarkoitetulla tavalla. Väitteet hakemusta vastaan on tehtävä jäsenvaltion, WTO:n jäsenvaltion tai 12 artiklan 3 kohdan mukaista menettelyä noudattaen hyväksytyn kolmannen maan toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla. NEUVOSTON ASETUS (ETY) N:o 2081/92 REKISTERÖINTIHAKEMUS: 5 ARTIKLA SAN ( ) SMM (x) Asiakirjan kansallinen numero: IG/16/97 1. Jäsenvaltion toimivaltainen viranomainen Nimi: Ministère de l'agriculture et de la pêche Direction des politiques économiques et internationale Bureau des signes de qualité et de l'agriculture biologique Osoite: 3, rue Barbet-de-Jouy - F-75349 Paris 07 SP Puhelin (33-1) 49 55 81 01 Faksi (33-1) 49 55 57 85 2. Hakijaryhmittymä 2.1 Nimi: Association de promotion et de défense de l'anchois de Collioure 2.2 Osoite: 3, rue de la République - F-66190 Collioure 2.3 Kokoonpano: tuottaja/jalostaja (x) muu ( ) 3. Tuotelaji: Sardelli - 0305 63 00 4. Tavaraerittely (tiivestelmä 4 artiklan 2 kohdan edellytyksistä) 4.1 Nimi: Anchois de Collioure 4.2 Kuvaus: Colliouren sardellia myydään: - suolasardellina - sardellifileinä suolaliemessä - sardellifileinä öljyssä. SMM-hakemus koskee vain Engraulis encrasicholus -lajin sardellia, jonka - heimo: engraulidae - lahko: clupeiformes - luokka: osteichthyes. 4.3 Maantieteellinen alue: Colliouren sardellin maantieteellinen jalostusalue on Colliouren kunta. Sardellin pyyntialuetta ovat Lyonin lahti, Gascognen lahti ja Bretagne. 4.4 Alkuperätodisteet - tuoretta sardellia vastaanotettaessa erälle annetaan numero, jonka perusteella sardellit tunnistetaan - erän tunnistenumero seuraa sardellin mukana ketjun päästä päähän. 4.5 Viljelymenetelmä/Valmistusmenetelmä - 1. vaihe: Kalakauppiaiden toimittamien tuoreiden sardellien vastaanottaminen suolaamoissa. - 2. vaihe: Tuoreiden sardellien esisuolaus ja suolaveteen laitto, jotta suola imeytyisi sardellien lihaan. - 3. vaihe: Lajittelu, päidenpoisto ja suolistaminen. Sardellit poistetaan suolavesitynnyreistä jalostusta, päidenpoistoa ja suolistamista varten. - 4. vaihe: Kypsytys. Sardellit ladotaan puhtaan merisuolan kanssa kerroksittain tynnyreihin, joissa ne saavat ominaisen värinsä, rakenteensa ja makunsa. Kypsytys kestää vähintään 100 päivää, kun kyseessä on Välimeren sardelli, ja 120 päivää, kun kyseessä on Atlantin sardelli. - 5. vaihe: Suolanpoisto/nahanpoisto. Suolanpoisto tehdään, kun sardellit ovat saavuttaneet optimaalisen kypsyysasteen. Fileiksi tarkoitetuista sardelleista poistetaan nahka haaleassa ja kylmässä vedessä. - 5 a vaihe: Valutus/fileointi. Suolanpoiston jälkeen (ainoastaan öljyssä ja suolavedessä oleviksi sardellifileiksi tarkoitetut) sardellit valutetaan rei'itetyissä laatikoissa, minkä jälkeen ne fileoidaan käsityönä. Ainoastaan kokonaiset fileet valitaan. - 5 b vaihe: Kuivaus (ainoastaan öljyssä olevat sardellifileet). Sardellifileet kuivataan imukykyisen paperin päällä ja valikoidaan käsin. - 6. vaihe: Pakkaaminen. Pakkaaminen tapahtuu käsin tiiviisiin lasi- tai muovipurkkeihin. - 7. vaihe: Liemen lisääminen. Purkit täytetään suolavedellä ja puhtaalla suolalla tai kasviöljyllä. - 8. vaihe: Kansien laitto ja purkkien pesu ilmatiiviiden ja puhtaiden pakkausten saamiseksi. - 9. vaihe: Lopputuotteen (sardellifileet tai kokonaiset sardellit) etiketöinti/pakkaaminen laatikoihin/lähettäminen. 4.6 Yhteys maantieteelliseen alkuperään 4.6.1 Erityisominaisuus Tuotteen kypsytysmenetelmä, jonka ansiosta saadaan tummanruskeita ja pehmeitä sardellifileitä, jotka tuoksuvat vuoristokinkulta, on Colliouren suolaajien esi-isiltä perittyä tietotaitoa. Colliouren sardellin erityisominaisuus syntyy perinteisestä käsityötaidosta: sardellien käsittelystä vastaavat naiset lajittelevat sardellit näppärästi käsin ja asettavat ne kuivumaan imukykyiselle elintarvikepaperille mitään koneita käyttämättä. Colliouren sardellin tuotantomenetelmässä kaikki työvaiheet tehdään kokonaan käsityönä. 4.6.2 Maine Colliouren sardellien maine Ranskassa ja Euroopassa oli olemassa jo keskiajalla; tuolloin sardellien suolasäilöntämenetelmä oli Roussillonissa jo hyvin kehittynyt. Toiminnan taloudellisesta kannattavuudesta kertoo myös, että 1800-luvulla Colliouressa oli 140 sardellia pyytävää venettä. Vuosien mittaan Colliouren tietotaidon ovat lamoista huolimatta säilyttäneet suolaajien ammattikunnan sukupolvet, jotka ovat onnistuneet säilyttämään pehmeän, erikoisen tuoksuisen Colliouren sardellin perinteen. Menestyksestä kertovat myös Colliouren sardellin saamat monet kunniamaininnat (kuten Site Remarquable du Goût, Coq d'or) ja sen mainitseminen ruokalehdistössä ja matkaoppaissa. Colliouren sardellin vuosituotanto on nykyisellään 400 tonnia. 4.7 Valvontaelin Nimi: BVQI France Osoite: Immeuble Le Guillaumet 60, avenue du Président Wilson F - 92046 Paris-La-Défense Cedex 4.8 Merkintä: Etikettiin merkittävät tuotteen varmennetut ominaisuudet ovat: - sardellit on valmistettu Colliouressa Engraulis encrasicholus -lajin sardelleista - niitä on kypsytetty tynnyrissä vähintään 100 päivää (kaikki tuotteet) - sardellien esittämistapa on "Colliouren tapaan" (kokonaiset sardellit) - fileet on valikoitu ja kuivattu käsin (sardellifileet). 4.9 Kansalliset vaatimukset: - EY-numero: FR/00180/01.07.30. Täydellisen asiakirjan vastaanottopäivä: 5. maaliskuuta 2003.